पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना की चेन को तोड़ने के लिए रेलवे ने मुलाजिमों के लिए नए आदेश जारी किए हैं। 50 वर्ष से अधिक उम्र के मुलाजिम और गर्भवती महिला को घर से ही काम करने के निर्देश दिए गए हैं। इसके अलावा 40 वर्ष के मुलाजिमों को सेहत विभाग की गाइडलाइन का पालन करने के लिए भी कहा गया है। मास्क पहनना जरूरी होगा, हाथ सैनिटाइज करने होंगे और शारीरिक दूरी भी रखनी होगी। फिरोजपुर डिवीजन ने अपने मुलाजिमों के लिए आदेश जारी किए हैं। रेलवे के इस आदेश के बाद रेलवे मुलाजिमों में भी थोड़ी राहत है।
रेलवे की ओर से लगाए जा रहे हैं वैक्सीनेशन कैंप
यूआरएमयू के ब्रांच सचिव मंगत राम सैनी का कहना है कि इससे कोरोना की चेन टूटेगी। जिस तरह से हालात बदतर होते जा रहे हैं, उसके लिए ऐसा करना समय की जरूरत था। उन्होंने कहा कि रेलवे की ओर से वैक्सीनेशन के कैंप भी लगाए जा रहे हैं। इसमें रेलवे कर्मचारी वैक्सीन लगवा रहे हैं। उन्होंने कहा रेलवे मुलाजिम भी रिस्क लेकर अपनी ड्यूटी कर रहे हंै। इसलिए रेलवे स्टाफ, उनके परिवारों, ट्रैक मैन, प्वाइंटसमैन स्टाफ, वुमन स्टाफ, मिनिस्टीरियल स्टाफ, वर्कशॉप स्टाफ, सैनिटेशन स्टाफ, मेडिकल स्टाफ, आरपीएफ, जीआरपी और वेंडर्स स्टाफ को को वैक्सीनेशन लगाने के लिए कैंप लगाने चाहिए।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn